Oficiālais Vēstnesis L 089 , 06/04/1988 Lpp. 0001 - 0003

Speciālizdevums somu valodā: Nodaļa 3 Sējums 26 Lpp. 0125

Speciālizdevums zviedru valodā: Nodaļa 3 Sējums 26 Lpp. 0125



Padomes Regula (EEK) Nr. 892/88 (1988. gada 29. marts), ar kuru groza Regulu (EEK) Nr. 2261/84, ar ko paredz vispārīgus noteikumus attiecībā uz atbalsta piešķiršanu par olīveļļas ražošanu un atbalstu olīveļļas ražotāju organizācijām EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgās organizācijas izveidi [1], kurā jaunākie grozījumi izdarīti ar Regulu (EEK) Nr. 3994/87 [2], un jo īpaši tās 5. panta 4. punktu, tā kā ražošanas atbalstu vairs neattiecina tikai uz platībām, kurās pirms kāda konkrēta datuma atrodas olīvu audzes; tā kā tādēļ jāatceļ Padomes 1983. gada 14. jūnija Regula (EEK) Nr. 1590/83, ar ko nosaka olīvu audžu platības, par kurām var pretendēt uz atbalstu par olīveļļas ražošanu [3]; tā kā jāparedz to olīvu audzētāju noteikšanas kritēriji, kuru saražotais vidējais olīveļļas daudzums pārsniedz noteiktu apjomu; tā kā ražotāju organizācijas jāatbrīvo no dažiem uzdevumiem attiecībā uz laukaugu deklarāciju pārbaudi, jo minētos uzdevumus tagad veic specializētas aģentūras; tā kā jāpārskata noteikumi par tās summas izlietošanu, ko ražotāju organizāciju vajadzībām ietur no piešķirtā ražošanas atbalsta; tā kā ar Regulu (EEK) Nr. 1915/87 [4]inter alia grozīja olīveļļas ražošanas atbalsta sistēmu, paredzot maksimālo olīveļļas daudzumu, par kuru var saņemt ražošanas atbalstu; tā kā minētajos noteikumos paredzēts, ka tad, ja faktiskais saražotais daudzums pārsniedz maksimālo daudzumu, samazina izmaksājamo atbalsta apjomu par vienu vienību, vērtējot to ar koeficientu; tā kā tad, ja saražotais daudzums ir mazāks par maksimālo daudzumu, radušos starpību pieskaita maksimālajam daudzumam, kas noteikts attiecībā uz nākamo tirdzniecības gadu; tā kā sīkražotājus neskar nekāds atbalsta samazinājums; tā kā jāparedz noteikumi piešķiramā atbalsta galīgā apjoma noteikšanai, atbalsta pagaidu izmaksai un paredzamā un faktiskā produkcijas apjoma noteikšanai; tā kā atbalstu piešķir pēc atšķirīgiem kritērijiem atkarībā no tā, vai olīvu audzētāji ir vai nav ražotāju organizācijas biedri un vai viņu saražotās produkcijas apjoms pārsniedz vai nepārsniedz noteiktu daudzumu; tā kā jāparedz noteikumi šā daudzuma noteikšanai; tā kā jāgroza Regula (EEK) Nr. 2261/84 [5], kurā jaunākie grozījumi izdarīti ar Regulu (EEK) Nr. 3763/86 [6]; tā kā darbā ar ražošanas atbalsta sistēmu gūtā pieredze vēl nav pietiekama, lai ierosinātu minēto sistēmu pārskatīt, jo sevišķi tādēļ, ka to pašlaik piemēro divās jaunās dalībvalstīs; tā kā tādēļ jāpagarina termiņš, kurā jāiesniedz ziņojums par ražošanas atbalsta pasākumu darbību, IR PIEŅĒMUSI ŠO REGULU. 1. pants Ar šo Regulu (EEK) Nr. 2261/84 groza šādi: 1. Regulas 2. panta 1. punktu aizstāj ar šādu: "1. Ražošanas atbalstu piešķir attiecībā uz olīveļļu, kā noteikts Regulas Nr. 136/66/EEK pielikuma 1. un 4. punktā." 2. Regulas 2. panta 4. punktā skaitli "100" aizstāj ar skaitli "200". 3. Regulas 2. panta 5. un 6. punktu aizstāj ar šādu: "5. Ražotājas dalībvalstis nosaka, kuru olīvu ražotāju produkcijas apjoms ir vismaz 200 kg olīveļļas Regulas Nr. 136/66/EEK 5. panta 2. punkta nozīmē, pamatojoties uz to saražotās olīveļļas vidējo daudzumu, attiecībā uz kuru iepriekšējos divos tirdzniecības gados ir atzītas tiesības saņemt ražošanas atbalstu. Ja vajadzīgo datu nav vai ja tie nav pieejami, vai ja olīvu audzētājs ir grozījis laukaugu deklarāciju, mainot ražošanas potenciālu, tad tiesības uz atbalstu nosaka, reizinot ražīgo olīvkoku skaitu ar olīvu un olīveļļas vidējo guvumu, kas saskaņā ar 18. pantu noteikts attiecībā uz iepriekšējiem diviem tirdzniecības gadiem." 4. Regulas 3. panta 1. punkta otro ievilkumu aizstāj ar šādu: "— tās deklarācijas kopiju, ko iesniedza olīvu audzēšanas reģistra izveides vajadzībām." 5. Regulas 6. panta 1. punkta otro ievilkumu svītro. 6. Regulas 8. panta 2. punkta trešo ievilkumu svītro. 7. Regulas 10. panta pirmo ievilkumu aizstāj ar šādu: "— koordinē tās veidojošo organizāciju darbību un nodrošina, lai minētā darbība saskanētu ar šo regulu, jo īpaši tieši un noteiktā procentuālā daudzumā gadījumu pārbauda veidu, kādā tiek veiktas 8. pantā paredzētās pārbaudes," 8. Regulas 11. panta 1. punkta b) apakšpunkta otro ievilkumu aizstāj ar šādu: "— olīveļļas daudzumu, par kuru atbalsts ir piešķirts ar attiecīgās organizācijas starpniecību," 9. Regulas 12. panta 2. punktu aizstāj ar šādu: "2. Audzētājam izmaksājamais avanss, kas minēts 1. punktā, nepārsniedz summu, kuru iegūst, atbilstīgi 17.a panta 1. punktam noteikto atbalsta apjomu par vienu vienību reizinot ar: - summu, ko iegūst, atbilstīgi 18. pantam noteikto olīvu un olīveļļas guvumu reizinot ar ražīgo olīvkoku skaitu, kā norādīts laukaugu deklarācijā, vai - pieprasījumā minēto summu, ja tā ir mazāka par summu, kas iegūta saskaņā ar šā punkta pirmo ievilkumu." 10. Nodaļā "Nobeiguma noteikumi" pievieno šādu pantu: "17.a pants 1. Līdz 1. martam attiecībā uz kārtējo tirdzniecības gadu saskaņā ar Regulas Nr. 136/66/EEK 38. pantā paredzēto procedūru nosaka: a) paredzamo produkcijas apjomu; b) to ražošanas atbalsta apjomu par vienību, ko var izmaksāt avansā. Minētajam apjomam jābūt tādam, lai, ņemot vērā ražošanas apstākļus attiecīgajā tirdzniecības gadā, izvairītos no riska veikt neattaisnotus maksājumus olīvu audzētājiem. 2. Ne vēlāk kā sešus mēnešus pēc tirdzniecības gada beigām attiecībā uz minēto gadu un saskaņā ar 1. punktā minēto procedūru nosaka: a) faktiski saražoto daudzumu, par kuru tiek atzītas tiesības saņemt atbalstu; b) to ražošanas atbalsta apjomu par vienību, kas paredzēts saskaņā ar Regulas Nr. 136/66/EEK 5. panta 1. punkta b) apakšpunkta piekto daļu un ir izmaksājams ražotājiem, kuri vienā tirdzniecības gadā vidēji saražo vismaz 200 kilogramu olīveļļas; c) daudzumu, ko pārnes uz nākamo tirdzniecības gadu, ja a) apakšpunktā minētais saražotais daudzums ir mazāks par noteikto maksimālo daudzumu. 3. Dalībvalstis līdz 31. janvārim paziņo Komisijai kārtējā tirdzniecības gadā paredzamo olīveļļas ražošanas apjomu. Komisija var izmantot citus informācijas avotus un vajadzības gadījumā uzdot veikt pētījumus vai apsekojumus saistībā ar olīveļļas ražošanu." 11. Regulas 19. panta otrajā daļā svītro "a)" punktu. 12. Regulas 21. pantu aizstāj ar šādu: "21. pants Komisija līdz 1990. gada 1. janvārim iesniedz Padomei ziņojumu par olīveļļas ražošanas atbalsta sistēmas darbību, kam vajadzības gadījumā pievieno priekšlikumus minētās sistēmas pārskatīšanai." 2. pants Ar šo atceļ Regulu (EEK) Nr. 1590/83. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 29. martā Padomes vārdā — priekšsēdētājs I. Kiechle [1] OV 172, 30.9.1966., 3025./66. lpp. [2] OV L 377, 31.12.1987., 31. lpp. [3] OV L 163, 22.6.1983., 39. lpp. [4] OV L 183, 3.7.1987., 7. lpp. [5] OV L 208, 3.8.1984., 3. lpp. [6] OV L 349, 11.12.1986., 10. lpp. --------------------------------------------------